DA Den Europæiske Unions Tidende L 230/58

EFTA-TILSYNSMYNDIGHEDENS BESLUTNING

Nr. 293/15/KOL

af 14. juli 2015

om at godkende det nationale program, som Island har udarbejdet til bekæmpelse af salmonella i fjerkræ og fjerkræprodukter [2016/1421]

EFTA-TILSYNSMYNDIGHEDEN HAR —

under henvisning til den i punkt 8b i del 7.1, i kapitel I, i bilag I til EØS-aftalen omhandlede retsakt (Europa-Parlamentets og Rådets forordning (EF) nr. 2160/2003 af 17. november 2003 om bekæmpelse af salmonella og andre bestemte fødevarebårne zoonotiske agenser (1)),

under henvisning til den i punkt 17 i del 6.1, i kapitel I, i bilag I til EØS-aftalen omhandlede retsakt (Europa-Parlamentets og Rådets forordning (EF) nr. 853/2004 af 29. april 2004 om særlige hygiejnebestemmelser for animalske fødevarer (2)),

under henvisning til den i punkt 53 i del 7.2, i kapitel I, i bilag I til EØS-aftalen omhandlede retsakt (Kommissionens forordning (EU) nr. 200/2010 af 10. marts 2010 om gennemførelse af Europa-Parlamentets og Rådets forordning (EF) nr. 2160/2003 for så vidt angår et EU-mål for mindskelse af forekomsten af salmonellaserotyper i voksne avlsflokke af Gallus gallus (3)),

under henvisning til den i punkt 55 i del 7.2, i kapitel I, i bilag I til EØS-aftalen omhandlede retsakt (Kommissionens forordning (EU) nr. 517/2011 af 25. maj 2011 om gennemførelse af Europa-Parlamentets og Rådets forordning (EF) nr. 2160/2003 for så vidt angår et EU-mål for mindskelse af forekomsten af visse salmonellaserotyper i æglæggende høner af Gallus gallus og om ændring af forordning (EF) nr. 2160/2003 og Kommissionens forordning (EU) nr. 200/2010 (4)),

under henvisning til den i punkt 57 i del 7.2, i kapitel I, i bilag I til EØS-aftalen omhandlede retsakt (Kommissionens forordning (EU) nr. 200/2012 af 8. marts 2012 om et EU-mål for mindskelse af forekomsten af Salmonella enteritidis og Salmonella typhimurium i flokke af slagtekyllinger, jf. Europa-Parlamentets og Rådets forordning (EF) nr. 2160/2003 (5)),

under henvisning til den i punkt 51 i del 7.2, i kapitel I, i bilag I til EØS-aftalen omhandlede retsakt (Kommissionens forordning (EU) nr. 1190/2012 af 12. december 2012 om et EU-mål for mindskelse af forekomsten af Salmonella Enteritidis og Salmonella Typhimurium i kalkunflokke, jf. Europa-Parlamentets og Rådets forordning (EF) nr. 2160/2003 (6)), som tilpasset til EØS-aftalen ved punkt 4.d) i protokol 1 hertil og artikel 1, stk. 2 og artikel 3, i protokol 1 til tilsyns- og domstolsaftalen,

under henvisning til EFTA-Tilsynsmyndighedens (herefter »Tilsynsmyndigheden«) beslutning nr. 494/13/KOL af 11. december 2013 om bemyndigelse til det medlem af kollegiet, der har særligt ansvar for dyre- og plantesundhed, til at træffe visse beslutninger og foranstaltninger (dokument nummer 683826), særlig punkt 1 heri, og

ud fra følgende betragtninger

Forordning (EF) nr. 2160/2003 har til formål at sikre, at der træffes hensigtsmæssige og effektive foranstaltninger til opdagelse og bekæmpelse af salmonella og andre zoonotiske agenser på alle relevante trin i produktionen, forarbejdningen og distributionen, navnlig i den primære produktionsfase med henblik på at mindske forekomsten heraf og de risici, de indebærer for folkesundheden.

Der blev fastsat et EØS-mål for mindskelse af forekomsten af alle salmonellaserotyper af betydning for folkesundheden i avlsflokke af Gallus gallus i primærproduktionen ved forordning (EU) nr. 200/2010.

Der blev fastsat et EØS-mål for mindskelse af forekomsten af visse salmonellaserotyper i æglæggende høner af Gallus gallus ved forordning (EU) nr. 517/2011.

Der blev fastsat et EØS-mål for mindskelse af forekomsten af Salmonella Enteritidis og Salmonella Typhimurium i flokke af slagtekyllinger ved forordning (EU) nr. 200/2012.

Der blev fastsat et EØS-mål for mindskelse af forekomsten af Salmonella Enteritidis og Salmonella Typhimurium i kalkunflokke ved forordning (EU) nr. 1190/2012.

For at nå EØS-målene skal medlemsstaterne opstille nationale programmer til bekæmpelse af salmonella i de relevante dyrepopulationer og fremlægge dem for Kommissionen i overensstemmelse med forordning (EF) nr. 2160/2003.

Island har fremlagt sit nationale program til bekæmpelse af salmonella i fjerkræ og fjerkræprodukter. Programmet har til formål at reducere forekomsten af alle salmonellaserovarer til under 1 % i alle flokke af fjerkræ, dvs. i avlsflokke af Gallus gallus, i æglæggende høner af Gallus gallus, i flokke af slagtekyllinger og i kalkunflokke.

Tilsynsmyndigheden fandt, at det program, som Island har fremlagt, bør godkendes, da det opfylder kravene i den relevante EØS-veterinærlovgivning, og navnlig i forordning (EF) nr. 2160/2003. For god ordens skyld bemærker Tilsynsmyndigheden, at Island ikke har fremlagt de oplysninger, der er nødvendige for at vurdere, om programmet kan ligestilles med det, der er godkendt for Finland og Sverige, jf. artikel 8 i forordning (EF) nr. 853/2004.

Tilsynsmyndigheden henviste derfor ved beslutning nr. 209/15/KOL sagen til EFTA-udvalget for dyre- og plantesundhed. Der var i udvalget enighed om at godkende det nationale program, som Island har udarbejdet til bekæmpelse af salmonella i fjerkræ og fjerkræprodukter. Udkastet til foranstaltninger er således i overensstemmelse med udvalgets udtalelse —

VEDTAGET DENNE BESLUTNING:

1. Det nationale program, som Island har udarbejdet til bekæmpelse af salmonella i avlsflokke af Gallus gallus, i æglæggende høner af Gallus gallus, i flokke af slagtekyllinger og i kalkunflokke godkendes.

2. Denne beslutning er rettet til Island.

3. Denne beslutning træder i kraft straks.

4. Kun den engelske udgave af denne beslutning er autentisk.

Udfærdiget i Bruxelles, den 14. juli 2015. På EFTA-Tilsynsmyndighedens vegne Helga JÓNSDÓTTIR Medlem af kollegiet Markus SCHNEIDER Direktør (fung.)

(1) EUT L 325 af 12.12.2003, s. 1.

(2) EUT L 139 af 30.4.2004, s. 55.

(3) EUT L 61 af 11.3.2010, s. 1.

(4) EUT L 138 af 26.5.2011, s. 45.

(5) EUT L 71 af 9.3.2012, s. 31.

(6) EUT L 340 af 13.12.2012, s. 29.